2.0 ลักษณะการประกอบธุรกิจ

2.1 ประวัติความเป็นมา

  บริษัทฯ ได้รับการจดทะเบียน จัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24
  กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้งและบริหารมาจนถึงปัจจุบัน
  ด้วยทุนจดทะเบียนเริ่มแรก 100,000 บาท ประกอบธุรกิจเป็นตัวกลางในการจัดซื้อเม็ดพลาสติก
  PE (Polyethylene) จากบริษัท อุตสาหกรรมปิโตรเคมีกัลไทย จำกัด (มหาชน) “ทีพีไอ”

  ต่อมาได้เปลี่ยนชื่อเป็นบริษัท ทีพีไอ โพลีน จำกัด เมื่อวันที่ 24 ตุลาคม 2532
  และในเดือนมีนาคม 2533 บริษัทฯ ได้รับโอนกิจการผลิตเม็ดพลาสติก LDPE (Low Density
  Polyethylene) และสิทธิประโยชน์ต่างๆ ตามบัตร ส่งเสริมการลงทุน
  พร้อมทั้งได้รับโอนใบอนุญาตตั้งโรงงานผลิตปูนซีเมนต์จากทีพีไอ ในปีเดียวกันนี้ บริษัทฯ
  ได้ขยายธุรกิจในการผลิตและจำหน่ายปูนเม็ดและปูนซีเมนต์ และในปี 2534 บริษัทฯ
  ได้จัดตั้งบริษัททีพีไอคอนกรีต ซึ่งบริษัทฯ ถือหุ้นในสัดส่วนร้อยละ 99.99
  เพื่อผลิตและจำหน่ายคอนกรีตผสมเสร็จ โดยเมื่อวันที่ 20 พฤศจิกายน 2533 บริษัทฯ
  ได้จดทะเบียนในตลาดหลักทรัพย์แห่งประเทศไทย และต่อมาเมื่อวันที่ 17 กุมภาพันธ์ 2537
  บริษัทฯ ได้จดทะเบียนเป็นบริษัทมหาชนจำกัด และบริษัทฯ ได้เริ่มผลิตปูนสำเร็จรูปในปี 2539

  วิกฤตการณ์ทางเศรษฐกิจส่งผลให้ความต้องการผลิตภัณฑ์ซีเมนต์และคอนกรีตลดลงอย่างมาก
  ประกอบกับผลของการประกาศลดค่าเงินบาทเมื่อเดือนกรกฎาคม 2540
  ส่งผลให้เกิดผลกระทบต่อสถานการณ์ทางการเงินของบริษัทฯ เป็นอย่างมาก
  และเป็นเหตุให้บริษัทฯ ต้องตัดสินใจเข้าสู่กระบวนการฟื้นฟูกิจการภายใต้การกำกับดูแลของศาล

  การเปลี่ยนแปลงและพัฒนาการที่สำคัญในรอบปี 2542 ถึงปี 2544

  ปี 2542

  ธันวาคม บริษัทฯ
  และเจ้าหนี้ที่เข้าร่วมโครงการปรับปรุงโครงสร้างหนี้ของธนาคารแห่งประเทศไทย (CDRAC
  Creditors) ได้บรรลุข้อตกลงในแผนการปรับปรุงโครงสร้างหนี้ (Term Sheet)
  และได้มีการลงลายมือชื่อร่วมกันเพื่อรับรองเงื่อนไขและข้อตกลงดังกล่าว เมื่อวันที่ 16 ธันวาคม
  2542

  ปี 2543

  กรกฎาคม บริษัทฯ
  และกลุ่มเจ้าหนี้รวมถึงเจ้าหนี้รายใหญ่ได้ร่วมลงนามในสัญญาดำเนินการปรับปรุงโครงสร้างหนี้
  (Process Agreement) ซึ่งครอบคลุมถึงสัญญาหลักในการปรับโครงสร้างหนี้ (Master
  Restructuring Agreement) เมื่อวันที่ 20 กรกฎาคม 2543

  บริษัทฯ และบริษัท ทีพีไอ คอนกรีต ได้ยื่นคำขอให้ฟื้นฟูกิจการต่อศาล เมื่อวันที่ 21 กรกฎาคม
  2543

  สิงหาคม ศาลมีคำสั่งให้ฟื้นฟูกิจการและแต่งตั้งให้ทีพีไอ โพลีน และทีพีไอ คอนกรีต
  เป็นผู้จัดทำแผนฟื้นฟูกิจการของแต่ละบริษัทฯเอง เมื่อวันที่ 21 สิงหาคม 2543

  ตุลาคม เจ้าหนี้ยื่นคำร้องขอเรียกชำระหนี้คืนกับบริษัทฯที่ศาลล้มละลายกลาง

  พฤศจิกายน บริษัทฯ ได้ดำเนินการซื้อหนี้คืนในราคาส่วนลด
  ด้วยวิธีการประมูลตามความสมัครใจจากเจ้าหนี้สถาบันการเงินและผู้ถือตราสารหนี้
  ในมูลค่าซื้อตามราคาส่วนลดรวมเทียบเท่า 180 ล้านเหรียญสหรัฐ โดยบริษัทฯ
  ได้แจ้งผลตอบรับการเสนอขายหนี้ให้แก่เจ้าหนี้ที่เข้าร่วมโครงการประมูลดังกล่าวเมื่อวันที่ 20
  พฤศจิกายน 2543 และได้ทำการชำระเงินมัดจำจำนวนร้อยละ 10 ของมูลค่าซื้อรวม
  หรือเทียบเท่า 18 ล้านเหรียญสหรัฐ ให้แก่เจ้าหนี้ เมื่อวันที่ 27 พฤศจิกายน 2543 ทั้งนี้ บริษัทฯ
  มีภาระจะต้องชำระเงินส่วนที่เหลืออีกร้อยละ 90 ของมูลค่าซื้อรวม
  ให้แก่เจ้าหนี้เมื่อการเพิ่มทุนขั้นต่ำ 180 ล้านเหรียญสหรัฐสำเร็จ

  ธันวาคม บริษัทฯ และทีพีไอ คอนกรีต ในฐานะผู้จัดทำแผนฟื้นฟูกิจการ (Business
  Rehabilitation Plan) ของแต่ละบริษัทเอง
  ได้ยื่นแผนดังกล่าวต่อศาลและได้จัดส่งสำเนาให้แก่เจ้าหนี้ของแต่ละบริษัท เมื่อวันที่ 25 ธันวาคม
  2543

  ปี 2544

  กุมภาพันธ์ เจ้าหนี้ของบริษัทฯ และทีพีไอ คอนกรีต
  ได้มีมติรับรองแผนฟื้นฟูกิจการของแต่ละบริษัทในอัตราร้อยละ 98.35 และ 77.09
  ของมูลหนี้รวมของเจ้าหนี้ของแต่ละบริษัทที่เข้าร่วมประชุมเมื่อวันที่ 1 กุมภาพันธ์ 2544 ตามลำดับ

  ศาลได้มีคำสั่งเห็นชอบด้วยแผนฟื้นฟูกิจการของบริษัทฯ และทีพีไอ คอนกรีต
  และแต่งตั้งให้แต่ละบริษัทเป็นผู้บริหารแผนฟื้นฟูกิจการของแต่ละบริษัทเองเมื่อวันที่ 9 กุมภาพันธ์
  2544

  เมื่อวันที่ 23 กุมภาพันธ์ 2544 สัญญาหลักในการปรับโครงสร้างหนี้มีผลบังคับใช้

  มีนาคม บริษัทฯ ได้แต่งตั้ง Credit Lyonnais Singapore Pte., Ltd และบริษัท ซีมิโก้
  จำกัด (มหาชน) เป็นที่ปรึกษาทางการเงินในการระดมทุนจำนวนไม่ต่ำกว่า 180
  ล้านเหรียญสหรัฐเมื่อวันที่ 29 มีนาคม 2544

  มิถุนายน ศาลล้มละลายกลางได้อนุมัติการเพิ่มทุนจดทะเบียนของบริษัทฯ จากจำนวน
  5,075,000,000 บาท เพิ่มเป็น 24,815,000,000 บาท คิดเป็นทุนจดทะเบียนที่เพิ่มจำนวน
  19,740,000,000 บาท แบ่งออกเป็นหุ้นสามัญเพิ่มทุนจำนวน 1,974,000,000 หุ้น
  มูลค่าที่ตราไว้หุ้นละ 10 บาท
  และอนุมัติขยายสัดส่วนการถือหุ้นของชาวต่างด้าวจากเดิมที่กำหนดไว้ไม่เกินร้อยละ 24
  โดยเพิ่มเป็นร้อยละ 49 ของทุนจดทะเบียน
  เพื่อให้สอดคล้องกับแผนฟื้นฟูกิจการของบริษัทฯและอนุมัติการแก้ไขข้อบังคับของบริษัทฯ
  ในการปฏิบัติตามหลักเกณฑ์และวิธีการว่าด้วยรายการที่เกี่ยวโยงกัน
  หรือรายการที่เกี่ยวกับการได้มาหรือจำหน่ายไป ซึ่งสินทรัพย์ที่สำคัญของ บริษัทฯ หรือบริษัทย่อย
  เมื่อวันที่ 27 มิถุนายน 2544

  กรกฎาคม เมื่อวันที่ 13 กรกฎาคม 2544 เจ้าหนี้ของบริษัทฯ
  ได้มีการอนุมัติอย่างเป็นทางการในการขยายระยะเวลาในการเพิ่มทุนขั้นต่ำ 180
  ล้านเหรียญสหรัฐ จากภายในวันที่ 29 มิถุนายน 2544 เป็นภายในวันที่ 24 สิงหาคม 2544

  สิงหาคม เมื่อวันที่ 14 สิงหาคม 2544 บริษัทฯ ได้จำหน่ายเงินลงทุนในหุ้นสามัญบริษัท
  คาโปรแลคตัมไทย จำกัด (มหาชน) จำนวน 127,410,420 หุ้น ให้แก่ UBE Industries
  Ltd. เพื่อแลกเปลี่ยนกับการปลดหนี้ของบริษัทฯ จำนวน 2,548,208,400 บาท
  พร้อมทั้งได้รับการปลดภาระค้ำประกันทั้งหมดของบริษัทฯ ที่มีอยู่กับเจ้าหนี้สถาบันการเงินของบริษัท
  คาโปรแลคตัมไทย จำกัด (มหาชน)

  กันยายน เมื่อวันที่ 24 กันยายน 2544 บริษัทฯ ได้เข้าร่วมลงนามในสัญญาร่วมทุนกับบริษัท
  ซีเม็กซ์ ซึ่งในสัญญาร่วมทุนดังกล่าว บริษัท ซีเม็กซ์ (ผู้ผลิตปูนซีเมนต์รายใหญ่ของโลก)
  ตกลงจะนำเงินมาลงทุนในบริษัทฯจำนวน 300 ล้านเหรียญสหรัฐ
  ภายใต้เงื่อนไขที่กำหนดในสัญญาร่วมทุน
  ทั้งนี้สัญญาดังกล่าวจะต้องได้รับการพิจารณาเห็นชอบจากคณะกรรมการเจ้าหนี้และเจ้าหนี้
  ตามสัญญาหลักปรับโครงสร้างหนี้ (ภายหลังสัญญาดังกล่าวได้ถูกยกเลิกเนื่องจากบริษัท
  ซีเม็กซ์ได้ขอแก้ไขสัญญาอย่างมีสาระสำคัญซึ่งจะส่งผลกระทบต่อผู้ถือหุ้นรายย่อย)

  ตุลาคม บริษัทฯ ได้รับใบรับรองระบบบริหารงานคุณภาพ ISO 9001 version 2000 เมื่อวันที่
  12 ตุลาคม 2544 และระบบการจัดการอาชีวอนามัยและความปลอดภัย มอก. 18001
  ในกิจการผลิตเม็ดพลาสติกโพลีเอธิลีน ชนิดความหนาแน่นต่ำ (LDPE) เอทิลีนไวนิลอะซีเตต
  (EVA) จากสถาบันรับรองมาตรฐาน ISO

  ปี 2545

  กุมภาพันธ์ บริษัทฯ ได้ร่วมลงนามในสัญญาร่วมทุนกับ บริษัทปูนซีเมนต์นครหลวง จำกัด (มหาชน)
  โดยบริษัทฯ จะได้ทำการจัดสรรและออกหุ้นใหม่ จำนวน 1,707,500,000 หุ้น
  และผู้ร่วมทุนตามสัญญาร่วมทุนจะนำเงินเข้าลงทุนเป็นมูลค่ารวม 375,000,000 เหรียญสหรัฐ
  ซึ่งการชำระเงินจะกระทำภายหลังการปฏิบัติตามเงื่อนไขบังคับก่อนได้เสร็จสมบูรณ์แล้ว
  ซึ่งประกอบด้วย เจ้าหนี้ตามสัญญาปรับโครงสร้างหนี้จะต้องเห็นชอบให้ บริษัท ปูนซีเมนต์นครหลวง
  จำกัด(มหาชน) เป็นพันธมิตรร่วมทุน นอกจากนี้สัญญาหลักปรับโครงสร้างหนี้ฉบับใหม่และแผน ฟื้นฟู
  กิจการฉบับใหม่จะต้องได้รับการเห็นชอบจากเจ้าหนี้และจากศาลตามสัญญาหลักในการปรับโครงสร้างหนี้และศาลล้มละลายกลางด้วย
  อย่างไรก็ตาม สัญญาร่วมทุนดังกล่าวได้หมดอายุลงเมื่อวันที่ 26 พฤษภาคม 2545
  และยังไม่มีการต่ออายุสัญญาดังกล่าวออกไปบริษัทฯ ได้ร่วมลงนามในสัญญาร่วมทุนกับ
  บริษัทปูนซีเมนต์นครหลวง จำกัด (มหาชน) โดยบริษัทฯ จะได้ทำการจัดสรรและออกหุ้นใหม่
  จำนวน 1,707,500,000 หุ้น และผู้ร่วมทุนตามสัญญาร่วมทุนจะนำเงินเข้าลงทุนเป็นมูลค่ารวม
  375,000,000 เหรียญสหรัฐ
  ซึ่งการชำระเงินจะกระทำภายหลังการปฏิบัติตามเงื่อนไขบังคับก่อนได้เสร็จสมบูรณ์แล้ว
  ซึ่งประกอบด้วยเจ้าหนี้ตามสัญญาปรับโครงสร้างหนี้จะต้องเห็นชอบให้ บริษัท ปูนซีเมนต์นครหลวง
  จำกัด (มหาชน) เป็นพันธมิตรร่วมทุน
  นอกจากนี้สัญญาหลักปรับโครงสร้างหนี้ฉบับใหม่และแผนฟื้นฟูกิจการฉบับใหม่จะต้องได้รับการเห็นชอบจากเจ้าหนี้ตามสัญญาหลักในการปรับโครงสร้างหนี้และศาลล้มละลายกลางด้วย

  กรกฎาคม บริษัทฯ ในฐานะผู้บริหารแผนได้ทำการยื่นคำร้องต่อศาลล้มละลายเมื่อวันที่ 11
  กรกฎาคม 2545 เพื่อรายงานผลสำเร็จที่ได้ดำเนินการถูกต้องและครบถ้วนตามแผน
  อาทิเช่นการจ่ายดอกเบี้ยและเงินต้นให้แก่เจ้าหนี้ครบถ้วนตามแผน
  รวมทั้งสิ่งที่ผู้บริหารแผนได้ดำเนินการแล้วโดยสุจริตแต่ยังไม่อาจเสร็จสิ้นได้ครบถ้วน
  เนื่องจากมีอุปสรรคบางประการซึ่งมิใช่ความบกพร่องหรือความผิดของผู้บริหารแผน คือ
  การดำเนินการจดทะเบียนจำนองอันดับสองและหรือสามเพื่อเป็นหลักประกันให้แก่เจ้าหนี้ไม่มีประกันเพราะฝ่ายเจ้าหนี้ยังไม่สามารถจัดเตรียมเอกสารในการจดจำนองได้ครบถ้วน
  ส่วนเรื่องการเพิ่มทุนอย่างน้อย 180 ล้านเหรียญสหรัฐ บริษัทฯ ได้เจรจากับพันธมิตรร่วมทุน คือ
  บริษัท ปูนซีเมนต์นครหลวง จำกัด (มหาชน) อยู่ แต่หากว่าผลการเจรจาล้มเหลว บริษัทฯ
  ในฐานะผู้บริหารแผนได้ยื่นคำร้องขอศาลได้โปรดพิจารณาให้บริษัทฯ
  ใช้ช่องทางเพิ่มทุนโดยการออกหุ้นเสนอขายแก่ประชาชนทั่วไปตามแผนปัจจุบันที่กำหนดไว้และขอความกรุณาศาลห้ามเจ้าหนี้ขัดขวางการปฏิบัติตามแผนหรือประวิงทำให้การปฏิบัติตามแผนล่าช้า
  อีกทั้งห้ามเจ้าหนี้รายใดหรือหลายรายเสนอปลดผู้บริหารแผนโดยอ้างเหตุการระดมทุนล่าช้าซึ่งไม่ใช่ความผิดหรือการกระทำโดยสุจริตของผู้บริหารแผน

  ก.ย.-ต.ค. ศาลล้มละลายกลางได้ให้ผู้บริหารแผน ลูกหนี้ และคณะกรรมการเจ้าหนี้
  แถลงประเด็นต่างๆ ที่ยังไม่สำเร็จตามแผนฟื้นฟูกิจการ
  เพื่อให้การเจรจาไกล่เกลี่ยดำเนินการภายใต้กระบวนการของศาล อย่างไรก็ตาม
  คณะกรรมการเจ้าหนี้ไม่สามารถตกลงในประเด็นเรื่องวงเงินจำนองได้
  องค์คณะไกล่เกลี่ยจึงเห็นควรว่าไม่มีประโยชน์ที่จะเจรจาในประเด็นเรื่องการเพิ่มทุนและการหาผู้ลงทุน
  โดยพิจารณาว่ากรณีดังกล่าวเป็นเรื่องที่ไม่สามารถไกล่เกลี่ยให้ตกลงกันได้
  จึงนำเสนอเรื่องไปยังองค์คณะผู้พิพากษาคดีนี้ตามกระบวนวิธีพิจารณาปกติต่อไป

  พฤศจิกายน ธนาคารเคเอฟดับบลิว ผู้ประสานงานจากกลุ่มเจ้าหนี้ได้ส่งหนังสือลงวันที่ 11
  พฤศจิกายน 2545 ถึงบริษัทฯ เพื่อแจ้งให้ทราบว่าผู้บริหารแผนของบริษัทฯ
  ได้ทำผิดเงื่อนไขในสัญญาการปรับโครงสร้างหนี้ซึ่งกำหนดให้ผู้บริหารแผนต้องเพิ่มทุนจำนวนอย่างน้อย
  180 ล้านเหรียญสหรัฐ ให้แล้วเสร็จภายใน 29 มิถุนายน 2544 และได้ขยายเวลาจนถึงวันที่ 24
  สิงหาคม 2544 ซึ่งมีผลทำให้บริษัทฯ พ้นจากการเป็นผู้บริหารแผน นอกจากนี้
  กลุ่มเจ้าหนี้ดังกล่าวได้ยื่นคำร้องต่อศาลเพื่อขอเสนอการแต่งตั้งผู้บริหารแผนรายใหม่
  ตามหนังสือลงวันที่ 14 พฤศจิกายน 2545 อย่างไรก็ตาม บริษัทฯ
  ได้ยื่นคำร้องคัดค้านต่อศาลในวันที่ 20 พฤศจิกายน 2545 ว่าบริษัทฯ
  ไม่เคยผิดนัดหรือทำผิดเงื่อนไขใดๆ ในสัญญาปรับโครงสร้างหนี้
  ขณะนี้เรื่องอยู่ระหว่างกระบวนการพิจารณาของศาล ในการนี้
  ศาลนัดกำหนดวันนัดสืบพยานวันแรกในวันที่ 27 มกราคม 2546
  และคาดว่าสามารถตัดสินคดีต้นเดือนพฤษภาคม 2546

  ธันวาคม เมื่อวันที่ 9 ธันวาคม 2545
  ศาลล้มละลายกลางได้มีคำสั่งว่าการที่ผู้บริหารแผนจะดำเนินการระดมทุนตามแผน
  ไม่ว่าจะเลือกทางใดในการใช้ช่องทางการเพิ่มทุนเพื่อเสนอขายให้แก่ผู้ถือหุ้นเดิม
  และ/หรือบุคคลในวงจำกัด และ/หรือประชาชนโดยทั่วไป
  ซึ่งเป็นไปตามที่กำหนดไว้ในแผนฟื้นฟูกิจการของบริษัทฯ ข้อ 3.43
  ย่อมเป็นอำนาจหน้าที่ของผู้บริหารแผนโดยตรงเพื่อปฏิบัติให้เป็นไปตามแผน
  เพราะเป็นการกระทำภายใต้แผนฟื้นฟูกิจการ ซึ่ง ผ่านความเห็นชอบจากศาลแล้ว
  และหากเจ้าหนี้รายใดขัดขวางการปฏิบัติตามแผนหรือประวิงทำให้การปฏิบัติตามแผนล่าช้า
  ย่อมเป็นการละเมิดต่อลูกหนี้อันเป็นความรับผิดชอบตามกฎหมาย

  มกราคม 2546 เมื่อวันที่ 23 มกราคม 2546
  เจ้าพนักงานพิทักษ์ทรัพย์ได้ยื่นคำร้องต่อศาลให้พิจารณาเกี่ยวกับการปฏิบัติหน้าที่ของเจ้าพนักงานพิทักษ์ที่เป็นปัญหาตามมาตรา
  143 ว่าผู้บริหารแผนได้พ้นจากตำแหน่งแล้วหรือไม่
  และในระหว่างที่ศาลยังไม่มีคำสั่งตั้งผู้บริหารแผนชั่วคราวตามคำร้องของเจ้าหนี้
  เจ้าพนักงานพิทักษ์จะต้องเข้าดำเนินการเกี่ยวกับกิจการและทรัพย์สินของลูกหนี้หรือไม่
  ต่อมาในวันที่ 28 มกราคม 2546 ศาลได้มีคำสั่งสรุปว่า
  ปัญหาว่าผู้บริหารแผนได้พ้นจากตำแหน่งตามที่กำหนดไว้ในแผนหรือไม่
  ยังเป็นประเด็นพิพาทที่อยู่ระหว่างการไต่สวนของศาล
  ตราบใดที่ศาลยังมิได้มีคำสั่งในเรื่องดังกล่าว
  ผู้บริหารแผนยังคงมีอำนาจหน้าที่จัดการกิจการและทรัพย์สินของลูกหนี้ต่อไป ส่วนธุรกรรมต่างๆ
  ที่ผู้บริหารแผนดำเนินการไปในระหว่างที่ศาลยังมิได้มีคำสั่งจะมีผลสมบูรณ์หรือไม่นั้นเป็นอีกกรณีหนึ่งยังไม่มีเหตุที่จะตั้ง
  ผู้บริหารแผนชั่วคราวหรือเจ้าพนักงานพิทักษ์ทรัพย์เข้าไปเป็นผู้บริหารแผนชั่วคราว

2.2 ข้อมูลทั่วไป

  บริษัทฯ เป็นผู้ผลิตปูนซีเมนต์ใหญ่เป็นอันดับสามของประเทศไทย เป็นผู้ผลิตเม็ดพลาสติก LDPE
  ที่ใหญ่ที่สุดในประเทศไทย ในขณะที่ ทีพีไอคอนกรีต ซึ่งเป็นบริษัทย่อยของบริษัทฯ
  เป็นผู้ผลิตคอนกรีตผสมเสร็จใหญ่เป็นอันดับที่สองในประเทศไทย

  ธุรกิจซีเมนต์ของบริษัทฯ ประกอบด้วยการผลิตปูนซีเมนต์ ปูนเม็ดและปูนสำเร็จรูป ซึ่งปูนเม็ดคือ
  ปูนที่ผลิตขึ้นถึงระดับที่เป็นปูนเม็ดและจะต้องผ่านกระบวนการผลิตเพิ่มเติมเพื่อแปรสภาพเป็นปูนผงต่อไป
  ส่วนปูนสำเร็จรูปใช้สำหรับงานฉาบต่างๆ

  อนึ่ง ทีพีไอซึ่งเป็นผู้ผลิตผลิตภัณฑ์ปิโตรเลียมที่ใหญ่ที่สุดในประเทศไทย เป็นผู้ถือหุ้นในบริษัทฯ
  สัดส่วนร้อยละ 49 โดยในวันที่ 15 มีนาคม 2543
  เจ้าหนี้ของทีพีไอได้ยื่นคำร้องต่อศาลให้ทีพีไออยู่ภายใต้แผนฟื้นฟูกิจการ ในวันที่ 15 ธันวาคม
  2543 ศาลได้แต่งตั้งผู้บริหารแผนของทีพีไอ
  ซึ่งทำหน้าที่เป็นผู้จัดการสำหรับการปฏิบัติงานประจำวันของทีพีไอ
  ซึ่งผู้บริหารแผนของทีพีไอได้เคยแถลงแก่สาธารณชนว่า
  มีความประสงค์ที่จะขายสัดส่วนการถือหุ้นของทีพีไอในทีพีไอโพลีน
  ซึ่งเป็นส่วนหนึ่งของแผนฟื้นฟูกิจการของทีพีไอเอง ในอดีตจนถึงปัจจุบัน บริษัทฯ
  มีธุรกรรมทางการค้ากับทีพีไอ บริษัทย่อย และบริษัทร่วมอื่นๆ ซึ่งควบคุมโดยบริษัททีพีไอ

  รายละเอียดการประกอบธุรกิจของบริษัทฯ มีดังนี้

  2.2.1 ผลิตภัณฑ์ประเภทปูนซีเมนต์ ปูนเม็ด และปูนสำเร็จรูป

  บริษัทฯ เป็นผู้ผลิตปูนซีเมนต์ใหญ่เป็นอันดับสามในประเทศไทย บริษัทฯ เป็นผู้ผลิตปูนซีเมนต์ 4
  ประเภท ผลิตปูนเม็ด และปูนสำเร็จรูปชนิดต่างๆ กัน ณ โรงงานที่จังหวัดสระบุรี

  2.2.2 ผลิตภัณฑ์เม็ดพลาสติก LDPE

  บริษัทฯ เป็นผู้ผลิตเม็ดพลาสติก LDPE รายใหญ่ที่สุดในประเทศไทย LDPE
  เป็นเม็ดพลาสติกประเภทที่นำไปใช้เป็นวัตถุดิบในการผลิตผลิตภัณฑ์พลาสติกหลากหลายประเภท
  บริษัทฯ ผลิตเม็ดพลาสติกสองชนิด ได้แก่ LDPE Homopolymer และ LDPE Copolymer
  ที่โรงงานจังหวัดระยอง

  2.2.3 ผลิตภัณฑ์คอนกรีตผสมเสร็จ

  บริษัทฯ เป็นผู้ผลิตคอนกรีตผสมเสร็จที่ใหญ่เป็นอันดับสองในประเทศไทย บริษัทฯ
  ได้เริ่มผลิตและจำหน่ายคอนกรีตผสมเสร็จตั้งแต่ปี 2534 โดยผ่านบริษัทย่อยคือ ทีพีไอคอนกรีต

2.2.4 ธุรกิจอื่นๆ

  นอกจากธุรกิจหลักแล้ว บริษัทฯ ยังมีธุรกิจอื่นผ่านบริษัทย่อยและบริษัทร่วม ได้แก่
  ผลิตและจำหน่ายกระแสไฟฟ้าและไอน้ำ, ผลิตและจำหน่ายเคมีภัณฑ์และปุ๋ย,
  ผลิตและจำหน่ายเหล็กแท่งและเหล็กเส้น, ธุรกิจประกันชีวิต, พัฒนาที่ดินและที่พักอาศัย เป็นต้น
  ธุรกิจส่วนใหญ่จะเป็นธุรกิจที่สนับสนุนธุรกิจหลักของบริษัทฯ

2.3 ภาพรวมการประกอบธุรกิจ ณ วันที่ 31 ธันวาคม 2545

+--------------+------------------------+-------------+--------+-----+
| บริษัท         | ที่อยู่                    | ประ         | ทุนที่เ   | %   |
|              |                        | เภทกิจการและ | รียกชำร |     |
|              |                        |             | ะ(บาท) | ก   |
|              |                        | ลักษณะธุรกิจ   |        | ารถ |
|              |                        |             |        | ือหุ้น |
+--------------+------------------------+-------------+--------+-----+
| บริษัทย่อย      |                        |             |        |     |
+--------------+------------------------+-------------+--------+-----+
| 1. บริษัท ทีพีไอ | 26/56 ชั้น 5 อาคารทีพีไอ   | ผ           | 840,0  | 99  |
| คอนกรีต จำกัด  | ถ.จันทน์ตัดใหม่            | ลิตและจำหน่าย | 00,000 | .99 |
|              |                        |             |        |     |
|              | ทุ่งมหาเมฆ สาทร กรุงเทพฯ  | คอ          |        |     |
|              | 10120                  | นกรีตผสมเสร็จ |        |     |
|              |                        |             |        |     |
|              | โทร. 678-5350-74       |             |        |     |
|              | โทรสาร 678-5375-6      |             |        |     |
+--------------+------------------------+-------------+--------+-----+
| 2. บริษัท      | 26/56 ชั้น 7 อาคารทีพีไอ   | ผลิตและจำหน  | 2      | 99  |
| โพรพ็อกไซด์ไทย | ถ.จันทน์ตัดใหม่            | ่ายกระแสไฟฟ้า | 50,000 | .99 |
| จำกัด         |                        |             |        |     |
|              | ทุ่งมหาเมฆ สาทร กรุงเทพฯ  |             |        |     |
|              | 10120                  |             |        |     |
|              |                        |             |        |     |
|              | โทร. 678-5000,         |             |        |     |
|              | 678-5050               |             |        |     |
|              |                        |             |        |     |
|              | โทรสาร 678-5001-5      |             |        |     |
+--------------+------------------------+-------------+--------+-----+
| 3. บริษัท ทีพีไอ | 26/56 ชั้น 5 อาคารทีพีไอ   | ผ           | 47,0   | 99  |
| โพลีน เพาเวอร์ | ถ.จันทน์ตัดใหม่            | ลิตและจำหน่าย | 00,000 | .99 |
| จำกัด         |                        |             |        |     |
|              | ทุ่งมหาเมฆ สาทร กรุงเทพฯ  | กระแส       |        |     |
|              | 10120                  | ไฟฟ้าและไอน้ำ |        |     |
|              |                        |             |        |     |
|              | โทร.285-5090-9 โทรสาร  |             |        |     |
|              | 213-1035               |             |        |     |
+--------------+------------------------+-------------+--------+-----+
| 4. บริษัท ทีพีไอ | 26/56 ชั้น 5 อาคารทีพีไอ   | รับจ้างขนส่ง   | 1,2    | 99  |
| ออลซีซันส์ จำกัด | ถ.จันทน์ตัดใหม่            |             | 50,000 | .99 |
|              |                        | คอ          |        |     |
|              | ทุ่งมหาเมฆ สาทร กรุงเทพฯ  | นกรีตผสมเสร็จ |        |     |
|              | 10120                  |             |        |     |
|              |                        |             |        |     |
|              | โทร. 678-5350-74       |             |        |     |
|              | โทรสาร 678-5375-6      |             |        |     |
+--------------+------------------------+-------------+--------+-----+
| 5. บริษัท ทีพีไอ | ประเทศสิงคโปร์           | บริษัทโ       | 53,9   | 100 |
| โพลีน อิน      |                        | ฮลดิ้งเพื่อลงทุน | 82,000 | .00 |
| เตอร์เนชั่นแนล  |                        | ในต่างประเทศ |        |     |
| พีทีอี จำกัด     |                        |             |        |     |
|              |                        | (อยู่ระห      |        |     |
|              |                        | ว่างชำระบัญชี) |        |     |
+--------------+------------------------+-------------+--------+-----+
| บริษัทร่วม      |                        |             |        |     |
+--------------+------------------------+-------------+--------+-----+
| 1. บริษัท      | 26/56 ชั้น 21 อาคารทีพีไอ  | ผลิตและจำหน  | 468,7  | 40  |
| ไนเตรทไทย    | ถ.จันทน์ตัดใหม่            | ่ายแอมโมเนียม | 50,000 | .00 |
| จำกัด         |                        | ไนเตรท      |        |     |
|              | ทุ่งมหาเมฆ สาทร กรุงเทพฯ  | และกรดไนตริก |        |     |
|              | 10120                  |             |        |     |
|              |                        |             |        |     |
|              | โทร. 678-5470 โทรสาร   |             |        |     |
|              | 678-5484               |             |        |     |
+--------------+------------------------+-------------+--------+-----+
| 2. บริษัท      | 26/56 ชั้น 19 อาคารทีพีไอ  | ผลิตและจ     | 4      | 29  |
| อุตสาหกร      | ถ.จันทน์ตัดใหม่            | ำหน่ายเหล็กแท | ,220,0 | .77 |
| รมเหล็กกล้าไทย |                        | ่งและเหล็กเส้น | 00,000 |     |
| จำกัด (มหาชน) | ทุ่งมหาเมฆ สาทร กรุงเทพฯ  |             |        |     |
|              | 10120                  |             |        |     |
|              |                        |             |        |     |
|              | โทร. 678-6500-10       |             |        |     |
|              | โทรสาร 678-6505,       |             |        |     |
|              | 678-6511               |             |        |     |
+--------------+------------------------+-------------+--------+-----+
| 3. บริษัท      | 26/56 ชั้น 19 อาคารทีพีไอ  | พัฒนาที่ด      | 36,0   | 28  |
| มอนโดไทย     | ถ.จันทน์ตัดใหม่            | ินและที่พักอาศัย | 00,000 | .75 |
| จำกัด         |                        |             |        |     |
|              | ทุ่งมหาเมฆ สาทร กรุงเทพฯ  |             |        |     |
|              | 10120                  |             |        |     |
|              |                        |             |        |     |
|              | โทร. 678-5470 โทรสาร   |             |        |     |
|              | 678-5484               |             |        |     |
+--------------+------------------------+-------------+--------+-----+
| 4. บริษัท ทีพีไอ | 175-177                | ธ           | 500,0  | 25  |
| ประกันชีวิต     | อาคารบางกอกสหประกันภัย   | ุรกิจประกันชีวิต | 00,000 | .00 |
| จำกัด         |                        |             |        |     |
|              | ถ. สุรวงศ์ บางรัก กรุงเทพฯ |             |        |     |
|              | 10500                  |             |        |     |
|              |                        |             |        |     |
|              | โทร. 634-7332 โทรสาร   |             |        |     |
|              | 634-7331               |             |        |     |
+--------------+------------------------+-------------+--------+-----+
| อื่น ๆ         |                        |             |        |     |
+--------------+------------------------+-------------+--------+-----+
| 1. บริษัท      | 26/56 ชั้น 27 อาคารทีพีไอ  | ผลิตและจำหน่า | 550,0  | 19  |
| อุตสา         | ถ.จันทน์ตัดใหม่            | ยถุงบรรจุสินค้า | 00,000 | .00 |
| หกรรมสหธัญญพืช |                        |             |        |     |
| จำกัด         | ทุ่งมหาเมฆ สาทร กรุงเทพฯ  |             |        |     |
|              | 10120                  |             |        |     |
|              |                        |             |        |     |
|              | โทร. 678-6988-97       |             |        |     |
|              | โทรสาร 678-6998-99     |             |        |     |
+--------------+------------------------+-------------+--------+-----+
| 2. บริษัท      | 26/56 ชั้น 10 อาคารทีพีไอ  | ธุรกิจ        | 180,0  | 16  |
| พรชัยวิสาหกิจ   | ถ.จันทน์ตัดใหม่            | อสังหาริมทรัพย์ | 00,000 | .67 |
| จำกัด         |                        |             |        |     |
|              | ทุ่งมหาเมฆ สาทร กรุงเทพฯ  | แล          |        |     |
|              | 10120                  | ะบริการให้เช่า |        |     |
|              |                        |             |        |     |
|              | โทร. 678-5490-3 โทรสาร |             |        |     |
|              | 678-5494               |             |        |     |
+--------------+------------------------+-------------+--------+-----+

2.4 โครงสร้างรายได้

  บริษัทฯ รวมทั้งบริษัทย่อยและบริษัทร่วม
  ดำเนินธุรกิจหลักเกี่ยวเนื่องกับอุตสาหกรรมวัสดุก่อสร้างและ อุตสาหกรรมปิโตรเคมี
  โดยมีขอบเขตการดำเนินธุรกิจแบ่งตามลักษณะอุตสาหกรรมและสายผลิตภัณฑ์ ดังนี้

1.  อุตสาหกรรมวัสดุก่อสร้าง : ผลิตและจำหน่ายวัสดุก่อสร้าง ได้แก่ ปูนซีเมนต์
    คอนกรีตผสมเสร็จ และเหล็ก

  2. อุตสาหกรรมปิโตรเคมี : ผลิตและจำหน่ายผลิตภัณฑ์ปิโตรเคมี ได้แก่ เม็ดพลาสติก LDPE /
  EVA แอมโมเนียมไนเตรท และกรดไนตริก

  3. ธุรกิจอื่นๆ : ผลิตและจำหน่ายเหล็กแท่งและเหล็กเส้น, พัฒนาที่ดินและที่พักอาศัย,
  ธุรกิจประกันชีวิต, ผลิตและจำหน่ายถุงบรรจุสินค้า และธุรกิจอสังหาริมทรัพย์และบริการให้เช่า

  สัดส่วนโครงสร้างรายได้แยกตามสายผลิตภัณฑ์ เป็นดังนี้

หน่วย : ล้านบาท

+----------+------------+----+------+----+------+----+------+----+
| ผลิตภัณฑ์   | ด          | %  | 2543 |    | 2544 |    | 2545 |    |
|          | ำเนินการโดย | กา |      |    |      |    |      |    |
|          |            | รถ |      |    |      |    |      |    |
|          |            | ือห |      |    |      |    |      |    |
|          |            | ุ้นข |      |    |      |    |      |    |
|          |            | อง |      |    |      |    |      |    |
+----------+------------+----+------+----+------+----+------+----+
|          |            | บร | ร    | %  | ร    | %  | ร    | %  |
|          |            | ิษัท | ายได้ |    | ายได้ |    | ายได้ |    |
+----------+------------+----+------+----+------+----+------+----+
| ปูนซีเมนต์  | บมจ. ทีพีไอ  | -  | 8    | 5  | 15   | 7  | 10   | 6  |
|          | โพลีน       |    | ,505 | 6. | ,278 | 3. | ,436 | 6. |
| คอนกร    |            | 9  |      | 99 | *    | 60 |      | 56 |
| ีตผสมเสร็จ | บจก. ทีพีไอ  | 9. | 1    |    |      |    | 1    |    |
|          | คอนกรีต     | 99 | ,523 | 1  | 1    | 7. | ,699 | 1  |
|          |            |    |      | 0. | ,591 | 66 |      | 0. |
|          |            |    |      | 21 |      |    |      | 83 |
+----------+------------+----+------+----+------+----+------+----+
| เ        | บมจ. ทีพีไอ  | -  | 4    | 3  | 4    | 2  | 4    | 2  |
| ม็ดพลาสติก | โพลีน       |    | ,706 | 1. | ,632 | 2. | ,284 | 7. |
|          |            |    |      | 53 |      | 31 |      | 32 |
+----------+------------+----+------+----+------+----+------+----+
| อื่น ๆ     |            |    | 190  | 1. | (    | (3 | (    | (4 |
|          |            |    |      | 27 | 742) | .5 | 739) | .7 |
|          |            |    |      |    |      | 8) |      | 1) |
+----------+------------+----+------+----+------+----+------+----+
| รวม      |            |    | 14   | 10 | 20   | 10 | 15   | 10 |
|          |            |    | ,925 | 0. | ,758 | 0. | ,680 | 0. |
|          |            |    |      | 00 |      | 00 |      | 00 |
+----------+------------+----+------+----+------+----+------+----+

หมายเหตุ : * รวมรายได้จากการรับรู้กำไรจำนวน 4,004 ล้านบาท จากการจำหน่ายเงินลงทุน
ในบริษัทร่วม

2.5 เป้าหมายการดำเนินธุรกิจ

  บริษัทฯ มีกลยุทธ์ทางธุรกิจดังต่อไปนี้

1)  รักษาระดับความสามารถในการแข่งขันเชิงธุรกิจในระยะยาว
    และรักษาอัตราการเจริญเติบโตของธุรกิจให้อยู่ในระดับที่ใกล้เคียงกับอัตราการเจริญเติบโตของภาคอุตสาหกรรมที่เกี่ยวข้องหรืออุตสาหกรรมเดียวกัน

2)  เพิ่มประสิทธิภาพการผลิตให้สูงขึ้น

3)  เพิ่มหรือรักษาคุณภาพของสินค้า และระบบการจัดการสภาพสิ่งแวดล้อม

4)  ดำเนินการให้บริษัทฯ สามารถบรรลุข้อกำหนดและเงื่อนไขตามแผนฟื้นฟูกิจการ

  2.5.1 การรักษาความสามารถในการแข่งขันในอุตสาหกรรม

  บริษัทฯ มีความเชื่อว่า แม้ว่าปัจจุบันธุรกิจของบริษัทฯ
  จะได้รับผลกระทบจากสภาวะทางเศรษฐกิจของประเทศไทยก็ตาม
  แต่โดยรวมแล้วอุตสาหกรรมปูนซีเมนต์ยังมีความสามารถในการเจริญเติบโตในอนาคตและจะรักษาส่วนแบ่งตลาดของบริษัทฯ
  โดยจะรักษาส่วนแบ่งตลาดภายในประเทศในธุรกิจผลิตปูนซีเมนต์อยู่ในระดับไม่ต่ำกว่าร้อยละ
  18.5 ธุรกิจเม็ดพลาสติกในระดับร้อยละ 48 และคอนกรีตผสมเสร็จไว้อยู่ในระดับร้อยละ 10

  บริษัทฯ มีกลยุทธ์ที่จะรักษาระดับความสามารถในการแข่งขัน
  และขยายการทำธุรกิจให้สอดคล้องกับอัตราการเจริญเติบโตของอุตสาหกรรม และบริษัทฯ
  จะเพิ่มการลงทุนในธุรกิจหลักในสถานการณ์ที่ตลาดมีความต้องการผลิตภัณฑ์มากขึ้น
  และอยู่ในระดับที่คุ้มต่อการลงทุนเพิ่มเติม

  2.5.2 เพิ่มประสิทธิภาพการผลิต

  เพื่อเป็นการเสริมกลยุทธ์ของบริษัทฯ
  จะเพิ่มประสิทธิภาพในการผลิตทั้งผลิตภัณฑ์ปูนซีเมนต์เม็ดพลาสติก LDPE และคอนกรีตผสมเสร็จ
  ทั้งนี้ บริษัทฯ
  เชื่อว่าการเพิ่มประสิทธิภาพในการผลิตจะทำให้สามารถเพิ่มกำลังการผลิตได้โดยไม่ต้องมีการลงทุนเพิ่ม
  และจะช่วยในการรักษาความสามารถในการแข่งขันได้ ทั้งนี้ บริษัทฯ
  มีจุดประสงค์ที่จะเพิ่มประสิทธิภาพการผลิตโดยให้ฝ่ายบริหารให้ความสำคัญต่อขั้นตอนการผลิตและพัฒนาระบบสารสนเทศเพื่อการจัดการ
  (MIS) ซึ่งเชื่อว่าจะสามารถเพิ่ม ประสิทธิภาพและลดการปฏิบัติการที่ไม่มีประสิทธิผลลง

  2.5.3 การเน้นคุณภาพสินค้าและระบบการจัดสภาพสิ่งแวดล้อม

  บริษัทฯ ต้องการที่จะรักษาและเพิ่มคุณภาพสินค้า
  โดยจะเน้นการควบคุมการผลิตและการบริหารการ ผลิตให้ดีขึ้น
  รวมถึงการรักษาหรือเพิ่มความสำคัญของการคำนึงถึงผลกระทบจากการดำเนินงานต่อ สิ่งแวดล้อม
  ปัจจุบันบริษัทฯ ได้รับการรับรองระบบมาตรฐานคุณภาพ (ISO)
  และมาตรฐานอุตสาหกรรมไทยซึ่งถือเป็นจุดแข็งของบริษัทฯ ในการแข่งขัน ในปี 2539 บริษัทฯ
  เป็นผู้ผลิตปูนซีเมนต์รายแรกของไทยที่ได้รับการรับรองจาก ISO 9002
  สำหรับระบบการควบคุมคุณภาพการผลิตปูนซีเมนต์ทั้งหมด
  ซึ่งการรับรองมาตรฐานดังกล่าวจะรวมถึงสำนักงานใหญ่ โรงงานผลิต
  และช่องทางการจัดจำหน่าย

  นอกจากนี้ โรงงานผลิตเม็ดพลาสติก LDPE ยังได้รับการรับรองผลิตภัณฑ์มาตรฐาน ISO 9002
  และ มาตรฐานผลิตภัณฑ์อุตสาหกรรมในเรื่อง การผลิต การติดตั้ง และการบริการ
  และยังได้การรับรองจากมาตรฐานอุตสาหกรรมไทย TIS และ ISO 9002
  สำหรับระบบควบคุมคุณภาพโรงงานการผลิตคอนกรีตผสมเสร็จ บริษัทฯ
  เชื่อว่าการรักษาและพยายามเพิ่มคุณภาพของสินค้าจะทำให้บริษัทฯ สามารถแข่งขันในตลาดได้
  โดยไม่จำเป็นต้องเพิ่มเงินลงทุนมากขึ้นแต่ยังสามารถแข่งขันเข้าไปในตลาดใหม่ๆ ได้

  นอกจากนี้ ในด้านการจัดระบบสภาพสิ่งแวดล้อม บริษัทฯ ยังได้ ISO 14001
  ซึ่งเป็นการรับรองมาตรฐานระบบการจัดการสิ่งแวดล้อมสำหรับธุรกิจผลิตซีเมนต์ และได้รับมอก.
  18001 ซึ่งเป็นการรับรอง
  มาตรฐานในระบบการจัดการอาชีวอนามัยและความปลอดภัยสำหรับธุรกิจผลิตเม็ดพลาสติก LDPE
  / EVA และคอนกรีตผสมเสร็จด้วย

  2.5.4 การปฏิบัติตามแผนฟื้นฟูกิจการ

  สภาพเศรษฐกิจไทยที่ถดถอยในช่วงเวลาที่ผ่านมา
  มีผลกระทบด้านลบอย่างมากต่อสถานะทางการเงินของบริษัทฯ โดยบริษัทฯ
  ได้หยุดการชำระหนี้ในปี 2540 และในเดือนกรกฎาคม 2543
  ได้ร่วมลงนามในสัญญาดำเนินการปรับปรุงโครงสร้างหนี้
  ซึ่งครอบคลุมถึงแผนฟื้นฟูกิจการและสัญญาหลักในการปรับโครงสร้างหนี้
  กับเจ้าหนี้เพื่อปรับปรุงโครงสร้างหนี้ทั้งหมด โดยศาลได้เห็นชอบด้วยกับแผนฟื้นฟูกิจการในวันที่ 9
  กุมภาพันธ์ 2544

  อนึ่ง สัญญาหลักในการปรับโครงสร้างหนี้ซึ่งเป็นส่วนหนึ่งของแผนฟื้นฟูกิจการนั้น
  ได้มีข้อตกลงในเงื่อนไขการชำระหนี้คืนแก่เจ้าหนี้ โดยบริษัทฯ
  ได้ปฏิบัติตามภาระผูกพันอย่างเคร่งครัดและเชื่อว่าจะสามารถบรรลุเป้าหมายตามแผนได้
  ซึ่งจะทำให้บริษัทฯ สามารถแก้ปัญหาทางการเงินให้เป็นที่พอใจให้แก่บริษัทฯ และเจ้าหนี้
  และจะทำให้บริษัทฯ สามารถดำเนินกิจการอันเป็นธุรกิจหลักของบริษัทฯ ต่อไปได้